Irinej (Patriarch)

Irinej I, nascet quam Miroslav Gavrilović, esset un epíscop del Serb Ortodox Eclesie. Il nascet li 28-im de august 1930 in Vidova apu Čačak
e morit li 20-im de novembre 2020 in Beograd. Irenej I esset patriarch del Serb Ortodox Eclesie inter 2010 til su morte in li annu 2020. Quam patriarch il portat anc li titul metropolit de Beograd e Karlovci e archi-epíscop de Peć.

Personal e professional vive
Miroslav Gavrilović studiat teologie in Beograd. In li annu 1959 il esset consacrat quam monaco e recivet li nómine Irinej. Inter li annus 1959 e 1968 Irinej instructet quam professor al teological scola in Prizren. Il continuat su studies in Athina e esset director del scola in li Monastere Ostrog.

In li annu 1974 Irinej devenit li epíscop de Moravica e vicar del patriarch German. Inter 1975 e 2010 il esset li epíscop de Niš. In li annu 2010 il esset electet quam Irinej I patriarch del Serb Ortodox Eclesie quam successor del patriarch Pavle.

Irinej I infectet se durant li interrament del epíscop Amfilohije in Montenegro con Covid-19. Il morit ye li 20-im de novembre 2020 in Beograd.

Categorie: Serbia